CELEX: 32021D1845
Language: lt
Date: 1634688000000
Title: Komisijos sprendimas (ES) 2021/1845 2021 m. spalio 20 d. kuriuo dėl ES ekologinio ženklo kriterijų turistų apgyvendinimo srityje ir su jais susijusių vertinimo bei patikros reikalavimų galiojimo laikotarpio iš dalies keičiamas Sprendimas (ES) 2017/175 (pranešta dokumentu Nr. C(2021) 7427) (Tekstas svarbus EEE)

2021 10 22   
               
               
                  LT
               
               
                  Europos Sąjungos oficialusis leidinys
               
               
                  L 376/1
               
            
         KOMISIJOS SPRENDIMAS (ES) 2021/1845
         2021 m. spalio 20 d.
         kuriuo dėl ES ekologinio ženklo kriterijų turistų apgyvendinimo srityje ir su jais susijusių vertinimo bei patikros reikalavimų galiojimo laikotarpio iš dalies keičiamas Sprendimas (ES) 2017/175
         
            
               (pranešta dokumentu Nr. C(2021) 7427)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
         pasikonsultavusi su Europos Sąjungos ekologinio ženklinimo valdyba,
         kadangi:
         
                     (1)
                  
                  
                     Reglamente (EB) Nr. 66/2010 nustatyta, kad ES ekologinis ženklas gali būti suteikiamas produktams, kurie per visą gyvavimo ciklą daro mažesnį poveikį aplinkai. Konkretūs ES ekologinio ženklo kriterijai turi būti nustatomi kiekvienai produktų grupei;
                  
               
                     (2)
                  
                  
                     Sprendimu (ES) 2017/175 (2) Komisija nustatė ES ekologinio ženklo kriterijus produktų grupei „Turistų apgyvendinimas“. Tų kriterijų ir su jais susijusių vertinimo bei patikros reikalavimų galiojimas baigiasi 2022 m. sausio 26 d.;
                  
               
                     (3)
                  
                  
                     atsižvelgdama į 2017 m. birželio 30 d. ES ekologinio ženklo tinkamumo patikros išvadas (3), Komisija kartu su ES ekologinio ženklinimo valdyba įvertino ir patvirtino produktų grupės „Turistų apgyvendinimas“ aktualumą ir dabartinių ES ekologinio ženklo suteikimo tai produktų grupei kriterijų ir su jais susijusių vertinimo bei patikros reikalavimų aktualumą ir tinkamumą;
                  
               
                     (4)
                  
                  
                     atsižvelgdama į 2017 m. birželio 30 d. ES ekologinio ženklo tinkamumo patikros išvadas ir siekdama propaguoti ES ekologinį ženklą kaip vertingą tvaraus atsigavimo priemonę, Komisija kartu su ES ekologinio ženklinimo valdyba teikia pirmenybę tam tikrų veiksmų, kuriais siekiama, kad šios produktų grupės ES ekologiniu ženklu būtų naudojamasi daugiau, įgyvendinimui;
                  
               
                     (5)
                  
                  
                     todėl tikslinga pratęsti Sprendime (ES) 2017/175 nustatytų ES ekologinio ženklo suteikimo kriterijų ir su jais susijusių vertinimo bei patikros reikalavimų galiojimą, kad sektoriui atsigavus Komisija šią produktų grupę galėtų peržiūrėti;
                  
               
                     (6)
                  
                  
                     galiojimas turėtų būti pratęstas laikotarpiui, kurio pakaktų peržiūros procesui visiškai užbaigti ir kuris suteiktų aiškią perspektyvą: taip būtų sudarytos sąlygos užtikrinti rinkos tęstinumą – esami ir būsimi licencijų turėtojai galėtų išlaikyti jų produktams suteikto ES ekologinio ženklo teikiamą naudą;
                  
               
                     (7)
                  
                  
                     todėl Sprendimas (ES) 2017/175 turėtų būti atitinkamai iš dalies pakeistas;
                  
               
                     (8)
                  
                  
                     šiame sprendime nustatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (ES) 2017/175 6 straipsnis pakeičiamas taip:
            
               
                  „6 straipsnis
                  Produktų grupei „Turistų apgyvendinimas“ nustatyti ES ekologinio ženklo kriterijai ir su jais susiję vertinimo bei patikros reikalavimai galioja iki 2025 m. birželio 30 d.“.
               
            
         
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2021 m. spalio 20 d.
            
               
                  Komisijos vardu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 27, 2010 1 30, p. 1.
         
            (2)  2017 m. sausio 25 d. Komisijos sprendimas (ES) 2017/175, kuriuo nustatomi ES ekologinio ženklo kriterijai turistų apgyvendinimo srityje (OL L 28, 2017 2 2, p. 9).
         
            (3)  Komisijos ataskaita Europos Parlamentui ir Tarybai dėl 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriško Bendrijos aplinkosaugos vadybos ir audito sistemos (EMAS) taikymo ir 2009 m. lapkričio 25 d. Europos Parlamento ir Tarybos reglamento (EB) Nr. 66/2010 dėl ES ekologinio ženklo įgyvendinimo peržiūros (COM(2017) 355 final).